Kambja Valla Sõnumid

Loovteraapia
2026-03-24 13:00 - 14:15 (Europe/Tallinn) | Ülenurme pere- ja noortekeskus, Pargi 7, Ülenurme, Kambja vald, Tartumaa, 61714, Eesti
Head lapsevanemad
MTÜ Õnnemaa Ülenurme pere- ja noortekeskusel on riikliku huvitegevuse toetuse raames võimalik rahastada üks loovteraapia huviring, milles osalemine on lastele tasuta. Ring on mõeldud 7–8-aastastele lastele (kuni 6 osalejat) ning toimub teisipäeviti kell 13.00–14.15 ajavahemikul 17.02–30.04.
Vanemate soovi korral on võimalik avada ka teine huviring 8–10-aastastele lastele, mis oleks tasuline ja toimuks neljapäeviti kell 15.00–16.15 perioodil 19.02–30.04. Huviringi osalustasu sõltub osalejate arvust.
Tunde ei toimu koolivaheaegadel.
Õpime tundeid ja suhtlemist loovtegevuste kaudu
Tundides õpivad lapsed märkama, nimetama ja väljendama oma tundeid ning harjutavad igapäevaseid sotsiaalseid oskusi, nagu kuulamine, oma mõtete jagamine, koostöö ja probleemide rahumeelne lahendamine.
Loovtegevuste (joonistamine, maalimine, mängulised harjutused) kaudu saavad lapsed turvalises ja toetavas keskkonnas katsetada eneseväljendust ja suhtlemist. Tegevused aitavad arendada tundesõnavara, eneseregulatsiooni ja empaatiat ning toetavad lapse toimetulekut nii klassiruumis kui ka suhetes eakaaslastega.
Registreerimine: ivimark15@gmail.com

Kogukonnapäev
2026-03-26 15:00 - 17:15 | Kuuste koolimaja, Kooli tee 2, Vana-Kuuste, Kambja vald, Tartumaa, Eesti
26. märts kell 15–17.15. Kogunemine kell 14.40–14.55 Kuuste koolimaja ees.
Kogukondade esindajad ja liikmed ning huvilised on oodatud Kuuste koolis toimuvale kogukonnapäevale.
Tulipunktis valla kogukonna tegemised. Külastatakse Vana-Kuuste naisseltsi, Kuuste pere- ja noortekeskust, toimub ringkäik koolimajas.
KAVA
15.00–15.50 Vana-Kuuste naisseltsi külastamine, tutvumine Kuuste pere- ja noortekeskusega, ringkäik koolimajas
Vana-Kuuste naisseltsi esinaine Edda Lints, MTÜ Õnnemaa juhataja Kersti Leis, Kuuste kooli direktor Lenne Ojamets
16.00 kogukonnapäeva avamine ja sissejuhatus
vallavanem Kajar Lember, volikogu aseesimees Kristi Kull
16.15–16.45 valla pere- ja noorsootööteenuse MTÜ Õnnemaa tegevuse tutvustamine
Kersti Leis
16.45 arutelu
Registreeru päevale

Komöödia „Proov“
2026-03-27 19:00 - 20:20 | Reola kultuurimaja, Valge tee 1, Uhti küla, Kambja vald, Tartumaa, 61712
Esietendus!
Kambja rahvateatri Püünelind uuslavastuse etendus.
Üks täiesti tavaline näiteringi proovipäev. Proov nagu iga teinegi. Ainult selle vahega, et esietendus on kirjade järgi homme, esimesed armastajad aga tülis ja kõigil osalistel on oma väiksemad ja suuremad mured, dilemmad ning kapriisid, millega nad üksteise järel lavastaja juures “maanduvad”. Ning selle kõige keskel lavastaja, kes püüab mitte hulluks minna ja samas kõigest hingest põhjendada, kunsti luua ning kujundit teha, sest seda on ju festivalidel korduvalt nõutud. Lavastuse sõnum on: ära põhjenda koguaeg, vaid räägi lihtsalt lugu.
Autor: Janno Puusepp
Dramaturg ja lavastaja: Ingrid Ulst (Alle-Saija Teatritalu)
Laval Kambja Püünelind: Margus Kriiva, Esta Toomsoo, Reet Kiuru, Margo Käsi, Toomas Keldoja, Siiri Paap, Aivar Piir.
Pilet 10 eurot. Piletid müügis enne algust kohapeal.

Lõuna-Eesti naisansamblite kevadkontsert Kambja Lüüra
2026-03-28 13:00 - 16:00 | Kambja kultuurikeskus, Kesk 12, Kambja, Kambja vald, Tartumaa, 62034
Kevad on käes ja me tahame seda koos teiega tähistada. Olge osa sellest erilisest kontserdist.
Publikule tasuta

Retropidu. Reola kultuurimaja 60 Välja müüdud!
2026-03-28 20:30 - 2026-03-29 00:30 | Reola kultuurimaja, Valge tee 1, Uhti küla, Kambja vald, Tartumaa, 61712
Välja müüdud!Piletid on välja müüdud – neid ei ole võimalik osta ka kohapeal.

Kõikide kultuurisõprade rõõmuks on meil suur au kutsuda teid tähistama Reola kultuurimaja 60. juubelit!
7. märtsil täitub meie Kambja valla kallil Reola kultuurimajal väärikas 60. tegutsemisaasta. Selle tähtsa sündmuse puhul keerame ajaratast tagasi ning paneme legendaarse maja mõlemad korrused taas särama ühe eriti vägeva RETROPEOGA!
Ees ootab tõeline ajarännak 90ndatesse – aega, mil muusikat kuulati kassettidelt, diskotuled vilkusid ja tantsupõrand oli alati rahvast täis.
Otsi kapist välja oma 90ndate peoriided, sära nagu tõeline staar! Tule tähista koos meiega, sest 90ndad on alati moes!
Avatud on legendaarne teise korruse „Nööribaar“ ning mälestuste jäädvustamiseks ootab teid fotoboks.
Sel õhtul hoiavad teid hellalt tantsupõrandal armastatud artistid – Nancy ja Hovery Covery.
Et tantsupõrandal jaguks ruumi nii keerutajatele, hüppajatele kui ka neile, kes „lihtsalt korraks“ tulevad ja avastavad end kolm tundi hiljem ikka veel tantsimas, siis sel korral ei ole saalis laudu. Küll aga on võimalik vahepeal jalga puhata teise korruse Nööribaaris ja selle hubasel puhkealal.
Tule ja anna oma tantsusammudega Reola kultuurimajale veel hoogu ka järgmiseks 60 aastaks!
NB! Peole ootame täisealisi kultuuri ja kultuurimaja sõpru.
Pääsmed

Pilet 25 €
Sooduspilet 20 €

Maakondlik lasteraamatupäev
2026-04-02 11:00 - 14:00 | Reola kultuurimaja, Valge tee 1, Uhti küla, Kambja vald, Tartumaa, 61712
Kutsetega

XXXII Ülenurme gümnaasiumi lahtised võistlused laskespordis
2026-04-04 - 2026-04-06 | Ülenurme spordihoone, Tartu mnt 5/2, Ülenurme alevik, Kambja vald, Tartumaa, 61714
4.–5.04.2026 toimuvad Ülenurme spordihoone lasketiirus traditsioonilised lahtised laskespordivõistlused, kuhu on oodatud noorlaskurid, juuniorid ja täiskasvanud.
Osalejad ja arvestus
Osalema on oodatud:

noorteklass (sündinud 2008 või hiljem),
juuniorid (sündinud 2005 või hiljem),
täiskasvanud (sündinud 2004 või varem).

Poistele ja tüdrukutele ning noormeestele ja neidudele peetakse eraldi arvestust. Täiskasvanud mehed ja naised võistlevad ühises arvestuses.
Programm
Kavas on püssi- ja püstoliharjutused erinevates vanuseklassides, sh:

püssilaskmine lamades ja asenditest,
spordipüstoli harjutused,
kiirlaskmine 25 m distantsil,
algajatele noortele eraldi harjutus toelt laskmises.

Ajakava

Laupäeval, 4.04.2026 algab esimene vahetus kell 9.00
Pühapäeval, 5.04.2026 algab esimene vahetus kell 10.00

Edasised vahetused toimuvad vastavalt eelregistreerimisele. Kellaajad tähistavad võistluslaskude algust.
Autasustamine
Iga harjutuse kolme paremat autasustatakse medaliga.
Osalemine ja registreerimine
Eelregistreerimine kuni 30.03.2026 e-posti teel:
markoaigro@gmail.com või lopplauri@gmail.com
Lisainfo telefonil +372 51 82456 või samadel e-posti aadressidel.
Osalustasu

noored: 6 eurot harjutuse kohta,
täiskasvanud: 10 eurot harjutuse kohta,
toelt laskmine: 3 eurot harjutuse kohta.

Võistlustele lähetamisega seotud kulud kannab lähetav organisatsioon.
Korraldaja: Ülenurme gümnaasiumi spordiklubi
Võistlust toetavad Kambja vald, Eesti kultuurkapital, Tartumaa spordiliit, OÜ Trapper, OÜ ZEP Eesti ja OÜ Masinateenus.

Heategevuslik Sinilillejooks
2026-04-05 13:00 - 16:00 | Ülenurme Gümnaasium, Tartu mnt 5, Ülenurme, Kambja vald, Tartumaa, 61714
Sinilillejooks toimub kampaania „Anname au“ raames ning toetab kaitseväe ja kaitseliidu veterane.
Päeva jooksul saad:

Joosta, jalutada või teha kepikõndi (vanus ei ole oluline) – kokku 8 ringi staadionil.
Osta sinilillekampaania tooteid ja toeta kaitseväe ning kaitseliidu veterane.
Tunda rõõmu liikumisest ja suhelda toredate inimestega.

Toetuse info:

Annetusest saadav tulu läheb reservis olevate veteranide toetuseks.
Sa ei pea olema sportlane – piisab soovist panustada. Kellegi tulemust ei mõõdeta, kuid igaühel on võimalus see fikseerida iseenda spordikella või vastava mobiiliäpiga.
Tule üksi, sõpradega või kogu perega.

Kõik on oodatud!
Üritust korraldavad naiskodukaitse Kambja jaoskond ja Kambja Kultuur ja Sport.
Teeme koos head ja liigume südamega!

Ettevõtjate pärastlõuna
2026-04-08 15:00 - 17:15 | Tõrvandi koolimaja, Ringtee 1a, Tõrvandi
8. aprill kell 15–17.15. Kogunemine kell 14.40–14.55 koolimaja aatriumis.
Valla ettevõtjad ja ettevõtlusega tegelevad elanikud on oodatud kokkusaamisele Tõrvandi Koolis. Peatutakse valla eelarvestrateegial ja koostataval üldplaneeringul, tutvustatakse koolimaja ning koostöövõimalusi kooliga.
KAVA
15.00–15.30 ringkäik koolis, koostöövõimaluste tutvustamine
Tõrvandi Kooli direktor Kristi Aria
15.30 pärastlõuna avamine ja kohtumise tutvustamine
vallavanem Kajar Lember, volikogu aseesimees Kristi Kull
15.35–16.30 valla eelarvestrateegia (investeeringud, tulud-kulud), koostatava üldplaneeringu tutvustamine
Kajar Lember, ehitus-, planeeringute- ja majandusvaldkonna abivallavanem Toomas Otsatalo koos vallavalitsuse meeskonnaga
16.30 arutelu
Registreeru päevale

Ansambel Some Times
2026-04-08 15:15 - 16:00 | Ülenurme muusikakool, Tartu mnt 5, Ülenurme alevik, Kambja vald, Tartumaa, 61714
Kontserdil “Some Times – kaks meest kui gruuviorkester” esinevad Mikk Kaasik ja Marten Männa.
Noortele tutvustatakse võimalusi, kuidas väheste instrumentidega tekitada orkestri ja suure bändi efekti. Kuidas erinevad muusika arendusvõtted ja pillide valik mõjutavad ühe loo kõla. Mis paneb ühe loo groovima. Kuidas tempo, dünaamika, harmoonia ja pillivalik mõjutab ühe loo kõla. Demonstreerime neid erinevusi arranžeeringutega tuntud lugudest, sest nii tekib lihtsasti võrdlusmoment originaalidega.
Some Times on Eesti muusikamaastikul kanda kinnitav ansambel, mis sündis Marten Männa ja Mikk Kaasiku koostööst. Esimest korda kirjutasid nad koos muusikat Uno Naissoo nimeliseks heliloomingu konkursiks, mille nad ka 2025. aasta kevadel looga „Oddly Even“ võitsid. Ansambli Some Times (eesti keeles „mõned ajad“) looming nihutab traditsioonilisi rütmimuusika piire ning pakub igale kuulajale midagi uut.
Marten Männa on trummar ja multiinstrumentalist, kes on vallutamas Eesti muusikamaastikku tormilise kiirusega. 2024. aasta sügisel võitis ta prestiižika Round Table’i konkurssi. Sõbrad on kirjeldanud Martenit kui „kõige energilisem trummar, kellega ma kunagi mänginud olen“ ning ta paistab silma oma lahtise kõrva, voolava loovuse ja kindla käega.
Mikk Kaasik on noor džässpianist ja laulja, kes andis 2024. aasta suvel välja oma debüütalbumi „Take One“. See instrumentaalalbum, mis ühendab jazzi, fusioni ja funki, peegeldab noorte muusikute toorest energiat ja nooruslikku elujõudu. Aastal 2025 võitis ta Eesti Jazzliidu poolt välja antava noore džässitalendi auhinna.

Mängufilm „Säärane mulk“
2026-04-08 18:00 - 20:00 | Reola kultuurimaja, Valge tee 1, Uhti küla, Kambja vald, Tartumaa, 61712
(Eesti, 2026)
Noor Lydia, kes on ootamatult saanud kaks armuavaldust kahelt erinevalt noormehelt, sõidab maale heade sõprade juurde oma südames korda looma.
Loodetud rahu asemel satub ta aga kirglike sündmuste keerisesse. Küla kauneim neiu Maie seisab just nagu temagi, kahe kosilase – ausa mulgi Märdi ja valeliku Ennu – vahel. Süda kisub vägisi Märdi poole, aga kasuahne isa Peeter keeldub Märti vana vihavaenu pärast mulkide vastu tunnistamast. Naljakad juhtumused ja romantilised armumängud segunevad võitlusega maade ja varade pärast. Nii põimuvad Koidula hingevärinad ja küla armumängud ühte värvikasse loosse.
Peaosades astuvad üles Maria Teresa Kalmet Koidulana, noori armastajaid Maiet ja Märti mängivad Amanda Rebeca Padar ja Leonhard Sass Taalmaa. Ennu rollis on Märt Koik, isa Peeter on Pääru Oja ja ema Anne Piret Krumm. Lisaks teevad kaasa Jan Uuspõld Kure onuna, Ago Anderson Papa Jannsenina, Raimo Pass Kreutzwaldina jt.
Filmi lavastaja on Ergo Kuld („Vigased pruudid“, „Talve“) ja stsenarist Ott Kilusk („Vigased pruudid“, „Kuulsuse narrid“). Produtsendid on Kristian Taska ja Armin Karu. Filmi tootsid Taska Film, HansaFilm, Kassikuld ning levitab ACME Film. Filmi valmimist toetas Pärnumaa filmifond.
Pääsmed 5–6 €

Komöödia „Proov“
2026-04-09 19:00 - 20:20 | Kambja kultuurikeskus, Kesk 12, Kambja, Kambja vald, Tartumaa, 62034

Jaak Juske Tõrvandi raamatukogus
2026-04-11 14:00 - 16:00 | Tõrvandi raamatukogu, Ringtee 1, Tõrvandi alevik, Kambja vald, Tartumaa, 61715
Jaak Juske on ajalooõpetaja ja kirjanik.
Ta on kirjutanud Tallinna, Tartu, Narva, Pärnu ja Eesti ajaloost ning teinud rohkelt ajaloomatku. Ta töötab ajalooõpetajana Gustav Adolfi gümnaasiumis. Ta ütles kultuurisaates „Kirjandusministri juures“, et kui me tunneme keerulisi aegu, siis õpime ajaloost, oleme targemad ja suudame mingeid vigu tulevikus vältida.
Tasuta

Kreemi ja huulepalsami valmistamise töötuba
2026-04-12 12:00 - 13:30 | Reola kultuurimaja, Valge tee 1, Uhti küla, Kambja vald, Tartumaa, 61712
Tule ja tee endale niisutav kreem ja huulepalsam!
Õpitoas saad praktiliselt õppida, kuidas valmistada lihtsatest ja looduslikest koostisosadest enda nahale sobiv kreem ja huulepalsam.
Õpitoas osalemise järel:

Tead, kuidas väga lihtsate vahenditega ise kreemi ja huulepalsamit valmistada.
Õpid tundma koostisosi, mis toetavad ja hooldavad nahka.
Saad teada lihtsamaid näomassaaživõtteid.
Lähed koju enda valmistatud taimsetest koostisosadest kreemi ja huulepalsamiga.

Osalustasu 20 €
Kohtade arv on piiratud, seega registreeru varakult.
REGISTREERU

Andrus Vaariku monolavastus „Elu on parim meelelahutus“
2026-04-12 14:00 - 16:00 | Reola kultuurimaja, Valge tee 1, Uhti küla, Kambja vald, Tartumaa, 61712
„Elu on parim meelelahutus (pärast surma jõuab mossitada küll)“ on Andrus Vaariku enda poolt loodud ja esitatud lugu, mis vaatleb inimelu läbi huumoriprisma.
“Mul pole tegelikult midagi karta ja miks mitte kõigest avameelselt ja valehäbita rääkida. Me oleme siin maailmas ju esimest korda ja me ei tea ise ka, mida ja kuidas teha. Ma olen esimest korda eestlane, esimest korda olen ma isa. Ma pole harjutada saanud. Ma kirjutan oma elu ühe jutiga puhtandina valmis. Aga see ei tähenda, et elu ei võiks lõbus olla. Elu on parim meelelahutus! Pärast surma jõuab mossitada küll.“
See ei ole valmis tekstiga etendus, vaid sünnib igal kord uuesti. Publikul on võimalik näitlejaga kaasa rääkida ja küsimusi esitada, mis toob ootamatuid pöördeid ja lõpptulemus on alati erinev.
Nalja saab muidugi ka, nagu alati Vaariku puhul – hoolimata sellest, et seekord ta Ivan Oravana rahva ette ei astu.
Pääsmed
Pilet eelmüügis 15 €
Pilet kohapeal 20 € (müügil vabade kohtade olemasolul)
Soodsam eelmüügipilet müügil ainult Fientas. Kehtivad 15.02 etendusele müüdud Fienta piletid.
Osta pilet

Tartu rattamatkade sarja 12. hooaeg „Lillede lummus“
2026-04-13 - 2026-09-21 | Kambja vald, Tartumaa
Aprilli keskel algab populaarse matkasarja kaheteistkümnes hooaeg, mis viib osalejad ilutaimede ja lillede mitmekesisesse ning mõneti müstilisse maailma. Fookuses on taimeilu erinevad tahud – värvid, lõhnad ja vormid, aga ka lillede ökoloogiline, kultuuriline ja majanduslik tähendus.
Matkade sihtkohtadeks on Tartu lähiümbruse taimeaiandid, taimetalud, puukoolid ja iluaedad. Hooaja jooksul avatakse kokku 12 sihtkohta, mis pakuvad avastamisrõõmu kogu suve vältel. Tänu lühikestele vahemaadele sobib sari hästi ka rattaga läbimiseks.
Osalema on oodatud igas vanuses huvilised. Rattamatk on jõukohane, paindlik ja perekeskne liikumisviis, mida saab nautida nii üksi kui ka seltskonnaga. Teekonda alustatakse endale sobival ajal ja päeval, valides ise marsruudi ja tempo.
Osalemine on tasuta.
Iga sihtkoht on avatud kahe nädala jooksul ning matkad toimuvad hooaja vältel kaks korda kuus, võimaldades valida endale sobiva aja külastuseks.
Aktiivsematele osalejatele on ette nähtud auhinnad. Peaauhinnaks on jalgratas, mille loosis osalemiseks tuleb külastada vähemalt kaheksat matkapunkti. Lisaks loositakse väiksemaid auhindu nii iga matka osalejate vahel kui hooaja lõpus nende vahel, kes on osa võtnud vähemalt kuuest matkast. Kooliõpilastele loositakse igal matkal välja kaks Kommipommi kommipakki.
Tähelepanu: uuel hooajal järelmatkamist ei toimu. Iga sihtkoht on külastamiseks avatud kahe nädala jooksul, mis annab piisava paindlikkuse sobiva aja leidmiseks. Erandeid tehakse üksnes põhjendatud juhtudel koos tõendusmaterjaliga.
REGISTREERU
Tartu rattamatkad 2026, rattamatk, rattaga matkamine, matkasari, rattamatkasari, rattasõit, jalgratas

MUHK koolivaheaja lastelaager
2026-04-14 - 2026-04-17 | MUHK – Maaelu uudishimukeskus / Eesti Põllumajandusmuuseum, Pargi 4, Ülenurme alevik, Kambja vald, Tartumaa, 61714
Kutsume kaasahaaravaid tegevusi täis koolivaheaja lastelaagrisse lapsi vanuses 7-9 aastat.
Laagripäevad algavad kell 10 ja lõpevad kell 15
Laagris valmistame maitsvaid kevadisi toite, tutvume muuseumis elavate koduloomade ja -lindudega ning meisterdame.
Laagris osalemise hind 45 €/laps. Kohtade arv on piiratud.
REGISTREERU

Tartumaa jooksu- ja kõnnisari „Jookse terviseks!“
2026-04-15 - 2026-10-11 | Kambja vald, Tartumaa

Mängufilm „Säärane mulk“
2026-04-15 18:00 - 20:00 | Kambja kultuurikeskus, Kesk 12, Kambja, Kambja vald, Tartumaa, 62034

Tantsuõhtu ansambliga Kurjad Plaanid
2026-04-17 20:00 - 2026-04-18 00:00 | Kambja kultuurikeskus, Kesk 12, Kambja, Kambja vald, Tartumaa, 62034
Tule veeda üks meeleolukas õhtu jalga keerutades!
Aprillikuu tantsuõhtu Kambja vallas paneb lava särama armastatud ansambel Kurjad Plaanid.
Tule ela kaasa, laula kaasa ja mis kõige tähtsam muidugi tantsi kaasa!
Uksed avame alates kell 20.00.
Tantsuõhtule ootame täisealisi kultuurisõpru.
Pääsmed

Eelmüügis 10 €
Kohapeal 15 €

Osta pilet
Laudade boneerimiseks kirjuta aive.vahejoe@kambja.ee

MUHK / Uudishimuhommik - mesilased ja mesi
2026-04-19 11:00 - 14:00 | MUHK – Maaelu uudishimukeskus / Eesti Põllumajandusmuuseum, Pargi 4, Ülenurme alevik, Kambja vald, Tartumaa, 61714
Tule kogu perega uudishimuhommikule maaelu uudishimukeskusesse (MUHK) Eesti Põllumajandusmuuseumis!
Arutleme väga huvitavatel ja harivatel teemadel:
Kas mesilane saab olla lemmikloom?

Mida söövad mesilased?
Kuidas töötab mesilastaru?
Ja vastame paljudele teistele huvitavatele küsimustele, millele soovid just sina, pere kõige pisem, vastust saada.

Lisaks:

Koos lastega teeme mesilaste teemalise töötoa.
Proovime, mis maitsega on mesi.
Külalisesinejaks on muuseumipedagoog Indrik Unt.

Osalemine: sissepääs muuseumipiletiga kas kohapealt või Fientast
Osta pilet

Nädal Õnnemaal
2026-04-20 - 2026-04-25, 2026-04-27 - 2026-05-04 | Kambja vald, Tartumaa

Jüriöö jooks 2026
2026-04-23 18:00 | Tõrvandi parkmets, Parkmetsa, Soinaste küla, Kambja vald, Tartumaa, 61709, Estonia
Kambja valla ettevõtetele ja vallavalitsuse allasutustele
Juhend
1. Eesmärk ja ülesanne
Jüriöö jooksu eesmärgiks on tervislike eluviiside propageerimine, ettevõtete ja allasutuste omavahelise koostöö ja suhtluse soodustamine.
2. Läbiviimise aeg ja koht
Neljaliikmelistele võistkondadele mõeldud teatejooks toimub neljapäeval 23. aprillil algusega kell 18.00 Tõrvandi parkmetsas.
3. Registreerimine
Võistkondade registreerimine toimub elektrooniliselt hiljemalt 21. aprilliks.
Ettevõtted – Jüriöö jooks – ettevõtted.xlsx
Allasutused – Jüriöö jooks – allasutused.xlsx
Võistkonna liikmete nimeline registreerimine pole vajalik.
Ettevõtet või allasutust esindavate võistkondade arv pole piiratud.
4. Võitjate selgitamine ja autasustamine
Võitjad selgitatakse kolmes võistlusklassis nii ettevõtete kui allasutuste osas eraldi:

naiskonnad – 4 naist
meeskonnad – 4 meest
segavõistkonnad – võistkonnas vähemalt 2 naist

Medalitega autasustatakse iga võistlusklassi kolme paremat võistkonda.
Autasustamine toimub jooksvalt võistluste käigus.
Lisaks loositakse võistluste lõpus välja erinevaid auhindu nii ettevõtetele kui allasutustele:
Iga osalev võistkond annab loosimisel ühe hääle.
Ettevõtetele:

5×10 6-kuu tasuta Ülenurme jõusaali kasutamise flaierit
1 reklaamplakat (1,5×3,75m) Ülenurme spordihoonesse aasta 2027 augusti lõpuni tasuta
1 reklaamplakat (1,32x7m) Ülenurme spordihoonesse aasta 2027 augusti lõpuni tasuta
1x Tasuta Kambja Kultuur ja Sport hallatava hoone rent ürituseks (seminarid, peod, spordipäev jms) *ei hõlma koristust ja muid lisasid

Allasutustele:

2 tasuta rühmatreeningut asutuse töötajatele
1 jõutreeningute ja jõusaali ABC tund asutuse töötajatele Ülenurme või Kambja spordihoones

5. Võistluse korraldamine
Võistluse läbiviimise eest vastutab Kambja Kultuur ja Sport. Ajavõtt on elektrooniline.
Täiendav teave Rauno Kiuru telefonil 5381 2150 või rauno.kiuru@kambja.ee

Autoripäev näitusel „Vaata, ma kahandasin kolhoosi“
2026-04-25 10:00 - 13:00 | MUHK – Maaelu uudishimukeskus / Eesti Põllumajandusmuuseum, Pargi 4, Ülenurme alevik, Kambja vald, Tartumaa, 61714
Kui sind huvitavad detailid ja tahad teada saada, kas autor on end ka ise kahandanud, siis nüüd on sinu võimalus tulla 25. aprillil näitusele „Vaata, ma kahandasin kolhoosi“, kus kell 10, 11, ja 12 on autor ise kohal, pajatab lugusid ja vastab küsimustele.
See on rännak minikolhoosis koos autoriga, kus saad kuulda lugusid ja küsida kuidas ta seda kõike kahandas.
Autorituuril räägib mudelite meister, kuidas sünnib üks miniatuur, kust tuleb idee mida vähendada, ning miks vahel on just väikses mõõtkavas kõige õigem viis maailma mõista.
Tule ja vaata minimaailma suure nurga alt.
Või vastupidi.
Täiskasvanu 8 €, sooduspilet (õpilane, üliõpilane, pensionär) 6 €, pereilet 16 €.
Osta pilet

Dokfilm „Epp Maria. Elu maalides“
2026-04-29 18:00 | Reola kultuurimaja, Valge tee 1, Uhti küla, Kambja vald, Tartumaa, 61712
(Eesti, 2026)
Film kutsub vaataja Epp Maria Kokamäe loodud maailma Sepamaa talus, mis on korraga maaliline ja muinasjutuline, samas täiesti päris, kus elu eemal linnakärast kulgeb looduse rütmis. Selles maailmas tegutsevad lisaks Epp Mariale tema kuldsete kätega abikaasa Jaak Arro ning nende lapsed – galerist ja keraamik Liisu Arro, armastatud kokaraamatute autor ja kohvikupidaja Anni Arro ning operaator ja fotograaf Johannes Arro koos oma perede ja koduloomadega.
Kõik nad moodustavad justkui ühe värvika itaalia perekonna, kes on Tõstamaa mereäärsete kadakate vahele oma juured ajanud ning jagavad igaüks omal moel läbi oma loomingu ilu ja elurõõmu.
Filmi režissöör on Anu Aun („Eia jõulud Tondikakul“, „Vetelkõndija“), produtsent Maie Rosmann, operaatorid Heiko Sikka ja Johannes Arro, montaažirežissöör Mirjam Jegorov, helirežissöör Indrek Soe ning helilooja Mick Pedaja. Filmi valmimist toetasid Eesti filmi instituut, Eesti Kultuurkapital ja Eesti rahvusringhääling.
Pääse 5–6 €

Volbriöö Pangodis
2026-04-30 17:00 - 22:00 | Unipiha kool, Unipiha algkool, Pangodi küla, Kambja vald, Tartumaa, 62017
Volbriöö pidu – tule nõidade sekka! 🧙‍♀️🔥
Kutsume kõiki lapsi ja peresid vahvale Volbriöö peole 30. aprillil algusega kell 17.00! Tule koos sõpradega kostümeeritult ning saa osa lõbusast ja natuke müstilisest õhtust.
Õhtu algab kogunemise ja peo avamisega, seejärel tuleb külla Väike Nõid, kes pakub lastele lustlikku programmi. Edasi keedame ja pakume nõiasuppi, grillime ning maiustame vahukommidega. Õhtu jooksul saab osa võtta tõrvikute teatejooksust ja proovida kätt luuaviskes ning lõpuks tantsime ühiselt nõidade tantsu ümber lõkke.
Pärast ühist tantsu jätkame lõkkejuttude ja vaba kavaga – igaüks võib kaasa tuua oma hea tuju, loo või väikese etteaste.
Pane selga nõiakostüüm, haara sõbrad kaasa ja tule veeda üks meeldejääv Volbriõhtu!
Osalemine on tasuta.
Kaasa võib soovi korral võtta oma grillvorstid – supp ja leib on korraldajate poolt.
Sündmust korraldavad Unipiha algkool, MTÜ Raguli ja MTÜ Tõrvik.

Volbriöö metsakontsert
2026-04-30 21:00 - 23:00 | Suure-Kambja lavaauk, Metskonna, Suure-Kambja, Kambja vald, Tartumaa, 62027, Estonia
30. aprillil ootame kõiki Suure-Kambja mõisa veinikeldri varemetesse ehk Suure-Kambja lavaauku, et koos tähistada volbriööd looduse keskel.
Õhtu loob erilise meeleolu laval esinev Meisterjaan, kelle ainulaadne helikeel viib kuulaja argipäevast eemale.
Süütame volbrilõkke ning muusika saatel saab nautida ka valgusshow’d, mis muudab metsa lummavaks elamuseks.
Tule koos sõpradega, tunne kevade väge ja lase muusikal end kanda.
Kavas: lõke · muusika · valgusshow · hea seltskond
Pane kuupäev kirja ja kohtume metsas!
Tasuta!

Unipiha kooli talgupäev
2026-05-02 10:00 - 14:00 | Unipiha kool, Unipiha algkool, Pangodi küla, Kambja vald, Tartumaa, 62017
Ootame kogu kogukonda Unipiha kooliõuele, et ühiselt muuta meie kooliümbrus kaunimaks ja elurikkamaks paigaks. Talgupäeva jooksul rajame kooliaeda köögiviljapeenraid, loome ürdispiraali, valmistame ette vaarikate kasvuala ning istutame metsalilli. Lisaks ehitame laste liikumisõpetuse raja, mida saab kasutada ka mõnusaks jalutamiseks.
Ootame appi kõiki, kellel on tahtmist panustada – kõige olulisem on tegusad käed ja hea tuju! Omalt poolt pakume talgusuppi, et ühist tööd oleks mõnusam teha.
Kui sul on võimalus panustada materjalidega (nt multš, lauad istutuskastide jaoks, taimed), anna märku: marju.rebane@unipiha.edu.ee
Koos loome aia, mida saavad nautida kõik kogukonna liikmed

2. Timeri tunnijooks
2026-05-03 11:00 - 13:00 | Ülenurme staadion, Tartu mnt 5, Ülenurme, Tartumaa, 61714
Ootame kõiki liikumishuvilisi osalema jooksupäeval, kus saab proovile panna oma vastupidavuse kas klassikalises Cooperi testis või tunnijooksus.
Kava:

kell 11.00 Cooperi test (12 minutit)
kell 11.30 tunnijooks (60 minutit)

Võistluse kirjeldus:
Jooks toimub Ülenurme staadioni 400 meetri pikkusel ringil. Eesmärk on läbida kas 12 minuti või 60 minuti jooksul võimalikult pikk vahemaa. Distantsi võib läbida nii joostes kui ka kõndides. Tervisekõndijatele ringide arvestust ei peeta.
Osalemine:
Osalema on oodatud kõik jooksuhuvilised, kes tunnevad, et on valmis valitud distantsi läbima. Iga osaleja vastutab ise oma tervisliku seisundi eest.
Võistlusklassid:
Cooperi test (12 minutit):

poisid ja tüdrukud (2014 ja nooremad)
noormehed ja neiud (2010–2013)

Põhivõistlus (tunnijooks):

M/N18 (2008 ja nooremad)
mehed/naised (1987–2007)
M/N40 (1977–1986)
M/N50 (1967–1976)
M/N60 (1966 ja vanemad)

Tule pane end proovile ja veeda aktiivne päev sportlikus seltskonnas!
Osavõtjate registreerimine
REGISTREERU
Eelregistreerimine kuni 02.05 kell 14
Võistluspäeval stardi-finišipaigas kella 10.00–11.15
Cooperi testile 10.00–10.45
Põhijooksule 10.00-11.15
Stardinumbrite ja kiipide väljastamine toimub võistluspäeval stardis
Osavõtutasu
Eelregistreerimine tasuta.
Kohapeal registreerimine põhivõistlusele 10 eurot.
Autasustamine: Tunnijooksu võitjate autasustamine toimub peale jooksu. Autasustatakse iga vanuseklassi kolme parimat meest ja naist.
Sündmus on osa Tartumaa jooksu- ja kõnnisarjast
